Muhammadu Inuwa shi ne Sarkin Kano, da ya maye gurbin Sarki Muhammadu Sanusi na 1 wanda ya sauka a 1963. An maye gurbin Sarki Muhammadu Inuwa da Sarki Ado Bayero dan dan uwansa kuma surukinsa. An haifi Inuwa a shekara ta 1904 miladiya ga dangin Muhammad Abbass, wanda a lokacin shi ne Sarkin Kano. Mahaifinsa ya rasu yana da shekara goma sha biyar kuma daga baya aka sanya shi a hannun dan uwansa Abdullahi Bayero . Lokacin da Bayero ya hau kan mukamin sarki a 1926, ya nada Inuwa a matsayin Turakin Kano kuma ya nada shi Hakimin Ungogo. Ya zama Hakimin Minjibir a 1932. A 1939, ya gaji dan uwansa Abdulkadir dan Abbas a matsayin Galadiman Kano kuma aka nada shi hakimin Dawakin Kudu. Inuwa ya tasirantu da darikar Tijjaniyya Shaihu Yahya b. Muhammad Naffakh kuma an dauke shi da tsoron Allah a tsakanin takwarorinsa da kuma mai hakuri. A shekarar 1944, ya kasance kansila a Hukumar Yan asalin Kano kuma daga 1952 zuwa 1963, ya kasance dan majalisar yankin Arewa. Ya riga ya tsufa lokacin da ya zama Sarkin Kano a 1963, Muhammadu Inuwa ya gaji dan dan uwansa Sanusi a watan Afrilun 1963, dukkansu sun yi takarar neman sarki a 1953.